
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1197 

20 Νοεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 119 Ε.Κ.50454/15-12-1989 Υπουργι¬ 
κής Απόφασης ΥΠΕΘΟ για την Δημιουργία Παράλ¬ 
ληλης Αγοράς στο Χρηματιστήριο Αξιών Αθηνών, 
όπως τροποποιήθηκε με τις 35705/Β .978/14- 8-90, 
Α.Γ. 7629/Β.232/28-2-1991 και 33735/1298-Β/5-8- 


1994 Αποφάσεις ΥΠΕΘΟ. 1 

Κανονισμός Οργάνωσης και Λειτουργίας των Υπηρε- 
σιώντου Ο.Α.Ε.Π. 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθμ. 37364/Β. 1787 (1) 

Τροποποίηση της 119 Ε.Κ.50454/15-12-1989 Υπουργικής 
Απόφασης ΥΠΕΘΟ για την Δημιουργία Παράλληλης 
Αγοράς στο Χρηματιστήριο Αξιών Αθηνών, όπως τρο¬ 
ποποιήθηκε με τις 35705/Β.978/14-8-90, Α.Γ. 7629/ 
Β.232/28-2-1991 και 33735/1298-Β/5-8-1994 Αποφά¬ 
σεις ΥΠΕΘΟ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

Το Αρθρο 32 του Ν. 1806/88" Τροποποίηση της νομοθε¬ 
σίας για τα Χρηματιστήρια Αξιών και άλλες διατάξεις”. 

Το Π.Δ. 489/26-9-1989 περί “ Λειτουργίας Παράλληλης 
Αγοράς στο Χρηματιστήριο Αξιών Αθηνών”. 

Την Υπουργική Απόφαση με Α.Π. 119/50454/15-12-1989 
(ΦΕΚ 924/Β/29-12-1989) για την “ Δημιουργία Παράλλη¬ 
λης Αγοράς στο Χ.Α.Α.” 

Την Υπουργική Απόφαση με Α.Π. 35705/Β.978/14-8- 
1990 (ΦΕΚ 586/Β/10-9-1990) για την “ Τ ροποποίηση της Υ¬ 
πουργικής Απόφασης για την δημιουργία Παράλληλης Α¬ 
γοράς στο Χρηματιστήριο Αξιών Αθηνών". 

Την Υπουργική Απόφαση με Α.Γ. 7629/Β.232/28-2-1991 
(ΦΕ Κ145/Β/12-3-1991) για τη ν “ κατάργηση της εξάμηνης 
εγγύησης τιμής στην Παράλληλη Αγορά του Χρηματιστη¬ 
ρίου Αξιών Αθηνών” 

Την Υπουργική Απόφαση με Α.Π. 33735/Β. 1298/5-8-94 
(ΦΕΚ.630/Β.5-8-1994) για την “ Αναπροσαρμογή ύψους ι¬ 


δίων κεφαλαίων εταιρειών στην Παράλληλη Αγορά του 
Χρηματιστηρίου”. 

Το άρθρο 29Ατου Ν.1558/85 “ Κυβέρνηση και Κυβερνη¬ 
τικά Οργανα” όπως προστέθηκε με το άρθρο 27 του 
Ν.2081/92 (ΦΕΚ Α 152/10-9-1992), αποφασίζουμε: 

Οι παράγραφοι 1 έως 3 του κεφ. Α της Υπουργικής Α- 
πόφασηςΑ.Π. 119/50454/15-12-1989 όπως ισχύουν αντι¬ 
καθίστανται ως εξής: 

«1. Τα ίδια κεφάλαια της εκδότριας Εταιρίας πρέπει να 
ανέρχονται τουλάχιστον σε πεντακόσια εκατομμύρια 
(500.000.000) δρχ. για την οικονομική χρήση που προη¬ 
γείται της αιτήσεως εισαγωγής στο Χ.Α.Α. Όσες επιχει¬ 
ρήσεις είναι ήδη εισηγμένες στην Παράλληλη Αγορά, υ- 
ποχρεούνται να αυξήσουν τα ίδια κεφάλαιά τους στο α¬ 
νωτέρω ύψος εντός τριών ετών από την δημοσίευση της 
παρούσας απόφασης». Με απόφαση του Υπουργού Εθνι¬ 
κής Οικονομίας ύστερα από εισήγηση του Δ.Σ. του Χ.Α.Α. 
και της Επιτροπής Κεφαλαιαγοράς, το παραπάνω ποσό 
μπορεί να αναπροσαρμόζεται. 

Αιτήσεις για εισαγωγή μετοχών στη Παράλληλη Αγορά 
του Χρηματιστηρίου Αξιών Αθηνών που έχουν κατατεθεί 
μέχρι την ημερομηνία δημοσίευσης της παρούσας από¬ 
φασης κρίνονται ως προς το ελάχιστο ύψος κεφαλαίων με 
βάση τα οριζόμενα στη παράγραφο 1 του κεφ.Α της Υ¬ 
πουργικής Απόφασης ΑΠ.119/50454/15-12-1989 όπως 
τροποποιήθηκε με την περίπτωση (α) της Υπουργικής Α¬ 
πόφασης ΑΠ. 33735/ Β. 1298/5-8-1994. Εταιρείες της κα¬ 
τηγορίας αυτής υποχρεούνται να αυξήσουν τα κεφάλαιά 
τους στο ύψος των πεντακοσίων εκατομμυρίων 
(500.000.000) δρχ. εντός τριών ετών από τη δημοσίευση 
της παρούσας απόφασης. 

2. Η εκδότρια εταιρία πρέπει να έχει δημοσιεύσει τις ε¬ 
τήσιες οικονομικές καταστάσεις της, ως ανώνυμη εται¬ 
ρία, για δύο (2) τουλάχιστον οικονομικές χρήσεις που 
προηγούνται της αιτήσεως εισαγωγής στο Χρηματιστή¬ 
ριο Αξιών Αθηνών και να έχει ικανοποιητική περιουσιακή 
διάρθρωση με βάση τον τελευταίο ισολογισμό της. Οι οι¬ 
κονομικές καταστάσεις της εταιρίας πρέπει να είναι ελεγ¬ 
μένες από Ορκωτό Ελεγκτή. Αν η εταιρία καταρτίζει ενο¬ 
ποιημένες οικονομικές καταστάσεις, οι καταστάσεις αυ¬ 
τές καθώς επίσης και οι καταστάσεις των εταιριών που 
περιλαμβάνονται στην ενοποίηση πρέπει να είναι ελεγμέ¬ 
νες από Ορκωτό Ελεγκτή. 

3. Η εκδότρια εταιρία πρέπει να έχει παρουσιάσει ικα- 

νοποιητικά αποτελέσματα εκμεταλλεύσεως για κάθε μία 
απότις δύο (2) χρήσεις που προηγούνταιτης αιτήσεως ει¬ 
σαγωγής. Ιδιαίτερα τα κέρδη της τελευταίας χρήσης πρέ¬ 
πει να επαρκούν για την διανομή μερίσματος ύψους του¬ 
λάχιστον έξι τοις εκατό (6%) επί της τιμής της μετοχής. 

4. Η εκδότρια εταιρία που υποβάλλει αίτηση προκειμέ- 
νου να εισαγάγει για πρώτη φορά μετοχές της στην Πα¬ 
ράλληλη Αγορά του Χρηματιστηρίου Αξιών Αθηνών πρέ¬ 
πει να έχει ελεγχθεί φορολογικά για όλες τις χρήσεις για 
τις οποίες κατά τον χρόνο υποβολής της αιτήσεως έχουν 
δημοσιευθεί οι ετήσιες οικονομικές καταστάσεις. Εάνη ε¬ 
ταιρία καταρτίζει ενοποιημένες οικονομικές καταστά¬ 
σεις, η υποχρέωση φορολογικού ελέγχου του προηγού¬ 
μενου εδαφίου εκτείνεται και στις εταιρείες που περιλαμ¬ 
βάνονται στην ενοποίηση κατά την τελευταία 
δημοσιευμένη εταιρική χρήση. Αν η εταιρία που, κατά τα 
προηγούμενα εδάφια, πρέπει να ελεγχθεί φορολογικά 
δεν εδρεύει στην Ελλάδα, ο απαιτούμενος έλεγχος διε- 
νεργείται από αναγνωρισμένο ελεγκπκό και λογισπκό οί¬ 
κο διεθνούς κύρους, ο οποίος συντάσσει ειδική έκθεση 
για τις τυχόν φορολογικές υποχρεώσεις της. 

5. Η απόφαση για την εισαγωγή των μετοχών Εταιρίας 
στην Παράλληλη Αγορά λαμβάνεται από το Δ.Σ. του Χρη- 
μαπστηρίου Αξιών Αθηνών, με πλειοψηφία των 3/5 του 
συνόλου των μελών της και εγκρίνεται από την Επιτροπή 
Κεφαλαιαγοράς. 

6. Κατ' εξαίρεση , παρέκκλιση από τις προϋποθέσεις 
της παραγράφου 3 χωρεί: 

α) στις περιπτώσεις εταιριών που για ειδικούς λόγους 
δεν παρουσίασαν κέρδη σε ένα από τα δύο πριν από την 
αίτηση εισαγωγής χρόνια, αν οι προοπτικές της εταιρίας 
είναι ευνοϊκές, η εισαγωγή των μετοχών είναι προς το 
συμφέροντης εταιρίας και των επενδυτών και επιπλέον υ¬ 
πάρχει η βεβαιότητα ότι οι επενδυτές έχουν πς απαραί¬ 
τητες πληροφορίες για να σχηματίσουν σαφή γνώμη για 
την εταιρία και πς μετοχές των οποίων ζητείται η εισαγω¬ 
γή στην Παράλληλη Αγορά του Χρηματιστηρίου Αξιών Α¬ 
θηνών, 

β) στην περίπτωση που η απούσα εταιρία έχει προκύψει 
από συγχώνευση και τουλάχιστον μία από τις εταιρίες 
που συγχωνεύθηκαν πληρούσε πς προϋποθέσεις εισα¬ 
γωγής. 

Σπς περιπτώσεις αυτές των εξαιρέσεων η απόφαση ει¬ 
σαγωγής λαμβάνεται από την Εππροπή Κεφαλαιαγοράς 
μετά από εισήγηση του Διοικητικού Συμβουλίου του Χρη- 
μαπστηρίου Αξιών Αθηνών». 

2. Μεταξύ των παραγράφων 4 και 5 του Κεφαλαίου Α 
της Απόφασης 119/50454/15-12-1989 του Υπουργού Ε¬ 
θνικής Οικονομίας όπως αυτή ισχύει προσπ'θεται παρά¬ 
γραφος 4α ως εξής: 

4α. «Όταν επί αυξήσεως του μετοχικού κεφαλαίου α¬ 
νώνυμης εταιρίας, προκειμένου να εισαχθούν οι μετοχές 
για πρώτη φορά στην Παράλληλη Αγορά του Χρηματι¬ 
στηρίου Αξιών Αθηνών, μέρος των εκδιδομένων νέων με¬ 
τοχών δεν διατίθεται με δημόσια εγγραφή, πρέπει ναπλη- 
ρούνται οι ακόλουθες προϋποθέσεις: 

ϊ) Οι μετοχές που δεν διαπ'θενται σε δημόσια εγγραφή 
δεν εππρέπεται να υπερβαίνουν ποσοστό πέντε τοις εκα¬ 
τό (5%) των μετοχών που διατίθενται με δημόσια εγγρα¬ 
φή. 

ϋ) Η πμή διάθεσης των νέων μετοχών σε δημόσια εγ¬ 
γραφή δεν επιτρέπεται να είναι ανώτερη της πμής διάθε¬ 
σης των νέων μετοχών που δεν διατίθενται σε δημόσια εγ¬ 


γραφή. Η διάταξη του προηγούμενου εδαφίου ισχύει και 
στην περίπτωση που κατά το τελευταίο εξάμηνο πριν από 
τη λήψη από το αρμόδιο όργανο της εταιρίας της απόφα¬ 
σης για την αύξηση του κεφαλαίου με δημόσια εγγραφή 
είχε προηγηθεί αύξηση του κεφαλαίου της εταιρίας με ει¬ 
σφορά μετρητών. 

ϋϊ) Η ανάληψη των μετοχών που δεν διατίθενται με δη¬ 
μόσια εγγραφή, η καταβολή του ποσού της αυξήσεως και 
η πιστοποίηση της καταβολής πρέπει να έχουν ολοκλη¬ 
ρωθεί πριν από την έναρξη της δημόσιας εγγραφής. 

ϊν) Η εκδότρια εταιρία πρέπει να έχει υποβάλει στο Διοι¬ 
κητικό Συμβούλιο του Χρηματιστηρίου Αξιών Αθηνών κα- 
τάλογο προσώπων που ανέλαβαν τις μετοχές που δεν 
διατέθηκαν σε δημόσια εγγραφή και κατέβαλαν την αξία 
τους. Ο κατάλογος αυτός πρέπει να περιέχει το ονοματε¬ 
πώνυμο, τη διεύθυνση κατοικίας, τον αριθμό αστυνομικής 
ταυτότητας ή διαβατηρίου, τον αριθμό των μετοχών που 
αποκτήθηκαν και την κσταβληθείσα αξία τους. 

Με κανονισπκού περιεχομένου απόφαση του Υπουρ¬ 
γού Εθνικής Οικονομίας ύστερα από σχετική γνωμοδότη¬ 
ση του Δ.Σ. του Χρηματιστηρίου Αξιών Αθηνών και της Ε¬ 
πιτροπής Κεφαλαιαγοράς ορίζεται το ελάχιστο ύψος των 
κεφαλαίων που η εκδότρια εταιρία πρέπει να αντλήσει μέ¬ 
σω της δημόσιας εγγραφής. 

Με την επιφύλαξη των διατάξεων του άρθρου 4 του 
Ν.876/1979 (ΦΕΚ48 Α), η εκδότρια εταιρία που εισάγει για 
πρώτη φορά μετοχές της στην Παράλληλη Αγορά του 
Χρηματιστηρίου Αξιών Αθηνών επιτρέπεται να διαθέσει 
σε δημόσια εγγραφή προνομιούχες χωρίς δικαίωμα ψή¬ 
φου μετοχές μόνον εάν είχε εκδώσει τέτοιες μετοχές ένα 
τουλάχιστον έτος πριν από την δημόσια εγγραφή. Η ανα¬ 
λογία των κοινών μετοχών που διατίθενται σε δημόσια εγ¬ 
γραφή προς τις προνομιούχες χωρίς δικαίωμα ψήφου με¬ 
τοχές που διατίθενται σε δημόσια εγγραφή δεν επιτρέ¬ 
πεται να είναι σε βάρος των κοινών μετοχών ως πρός την 
αναλογία τους προς τις προνομιούχες μετοχές της εται¬ 
ρίας πριν από την έναρξη της δημόσιας εγγραφής”. 

Η παράγραφος 5 του Κεφαλαίου Α της Απόφασης 
119/50454/15-12-1989 του Υπουργού Εθνικής Οικονο¬ 
μίας όπως αυτή ισχύει αντικαθίσταται ως εξής: 

«Η δια δημοσίας εγγραφής έκδοση μετοχών με σκοπό 
την εισαγωγή τους στην Παράλληλη Αγορά του Χρηματι¬ 
στηρίου Αξιών Αθηνών πραγματοποιείται μόνο μέσωΤρα- 
πεζών ή επιχειρήσεων παροχής επενδυτικών υπηρεσιών 
που μπορούν να παρέχουν υπηρεσίες αναδόχου σε δη¬ 
μόσια εγγραφή σύμφωνα με τις διατάξεις του Ν. 
2396/1996, οι οποίες εγγυώνται την πλήρη κάλυψη του 
διατιθεμένου από την αύξηση δια δημόσιας εγγραφής κε¬ 
φαλαίου της εταιρίας. Οι ανάδοχοι ευθύνονται σύμφωνα 
με πς διατάξεις του άρθρου 3α του Π.Δ. 350/1985, όπως 
ισχύει». 

4. Η παράγραφος 6 του Κεφαλαίου Α της Απόφασης 
119/50454/15-12-1989 του Υπουργού Εθνικής Οικονο¬ 
μίας όπως αυτή ισχύει, αντικαθίσταται ως εξής: 

«Η εταιρία πρέπει να δημοσιεύσει πριν την έναρξη της 
δημόσιας εγγραφής Ενημερωτικό Δελπ'ο, το περιεχόμε¬ 
νο του οποίου πρέπει να είναι σύμφωνο με πς διατάξεις 
του Π.Δ. 348/1985, όπως ισχύει. Ειδικώς, ως προς την τι¬ 
μή διαθέσεως των μετοχών σε δημόσια εγγραφή, ορίζε¬ 
ται όπ στο ενημερωπκό δελτίο δεν αναγράφεται υποχρε¬ 
ωτικά η πμή αυτή κατά την υποβολή του στο Δ.Σ. του 
Χ.Α.Α. προς έγκριση. Η πμή διαθέσεως των μετοχών κα¬ 
θορίζεται από τον ανάδοχο της έκδοσης, αναγγέλεται κα- 

τά τα προβλεπόμενα στο άρθρο 21 του Π.Δ. 348/1985, 
τρεις τουλάχιστον εργάσιμες ημέρες πριν από την έναρ¬ 
ξη της δημόσιας εγγραφής και γνωστοποιείται στο Δ.Σ. 
του Χ.Α.Α. και στην Επιτροπή Κεφαλαιαγοράς πριν την έ¬ 
ναρξη της δημόσιας εγγραφής». 

5. Η παράγραφος 8 του Κεφαλαίου Α της Απόφασης 
119/50454/15-12-1989 του Υπουργού Εθνικής Οικονο¬ 
μίας, όπως αυτή ισχύει αντικαθίσταται ως εξής: 

«Οι μετοχές που αποτελούν αντικείμενο αιτήσεως εισα¬ 
γωγής στην Παράλληλη Αγορά του Χρηματιστηρίου Α¬ 
ξιών Αθηνών πρέπει να είναι ελεύθερα διαπραγματεύσι¬ 
μες. Η αίτηση εισαγωγής πρέπει να αφορά όλες τις μετο¬ 
χές της αυτής κατηγορίας. Σε κάθε περίπτωση, η 
εισαγωγή προς διαπραγμάτευση της κατηγορίας των 
κοινών μετοχών με δικαίωμα ψήφου αποτελεί προϋπόθε¬ 
ση για την εισαγωγή άλλων κατηγοριών μετοχών στην Πα¬ 
ράλληλη Αγορά του Χρηματιστηρίου Αξιών Αθηνών. 

Η μεταφορά των μετοχών από την Παράλληλη στην Κύ¬ 
ρια Αγορά του Χρηματιστηρίου Αξιών Αθηνών γίνεται με 
απόφαση του Διοικητικού Συμβουλίου της Επιτροπής Κε¬ 
φαλαιαγοράς , ύστερα από αίτηση της εκδότριας εται¬ 
ρίας, εφόσον πληρούνται οι προϋποθέσεις και όροι εισα¬ 
γωγής των μετοχών αυτών στην Κύρια Αγορά». 

6. Η παράγραφος 10 του Κεφαλαίου Α της Απόφασης 
119/50454/15-12-1989 του Υπουργού Εθνικής Οικονο¬ 
μίας, όπως αυτή ισχύει, καταργείται. 

7. Το πρώτο εδάφιο της παραγράφου 2 του Κεφαλαίου Β 
της Απόφασης 119/50454/15-12-1989 του Υπουργού Εθνι¬ 
κής Οικονομίας, όπως αυτή ισχύει, αντικαθίσταται ως εξής: 

«Τα ίδια κεφάλαια της εκδότριας εταιρίας πρέπει να α¬ 
νέρχονται τουλάχιστον σε πεντακόσια εκατομμύρια 
(500.000.000) δραχμές για την οικονομική χρήση που 
προηγείται της αιτήσεως εισαγωγής των ομολογιών στο 
Χ.Α.Α. Με απόφαση του Υπουργού Εθνικής Οικονομίας, ύ¬ 
στερα από εισήγηση του Δ.Σ. του Χ.Α.Α. και της Επιτρο¬ 
πής Κεφαλαιαγοράς, το παραπάνω ποσό μπορεί να ανα¬ 
προσαρμόζεται». 

Από τις διατάξεις της παρούσης δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως 

Αθήνα, 6 Νοεμβρίου 1998 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

-♦- 

Αριθμ. 109050/Ε1 -3598 (2) 

Κανονισμός Οργάνωσης και Λεπουργίας των Υπηρεσιών 
του Ο.Α.Ε.Π. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» άρθρο 29Α, το οποίο προστέθηκε με το άρθρο 27 
του Ν. 2081/1992. 

2. Το Π.Δ. 437/1985 «Καθορισμός και κατανομή αρμο¬ 
διοτήτων των Υπουργείων». 

3. Το Π.Δ. 138/1993 «Περί Οργανισμού του ΥΠΕΘΟ» 
(ΦΕΚΑ55 14.4.1993). 

4. Την υπ' αριθμ. 34001/ΔΙΟΕ/1957/9.10.1996 Κοινή Α¬ 
πόφαση Πρωθυπουργού και του Υπουργού Εθνικής Οι¬ 
κονομίας «Περί καθορισμού αρμοδιοτήτων των Υφυ¬ 
πουργών Εθνικής Οικονομίας». 


5. Το Ν. 1796/1988 «Σύσταση Οργανισμού Ασφάλισης 
Εξαγωγικών Πιστώσεων (Ο.Α.Ε.Π.) και άλλες διατάξεις», 
άρθρο 10 (ΦΕΚ 152/Τ.Α/1988). 

6. Το υπ’ αριθμ. 963/2.10.98 έγγραφο του Οργανισμού 
Ασφάλισης Εξαγωγικών Πιστώσεων (Ο.Α.Ε.Π.), αποφασί¬ 
ζουμε: 

Εγκρίνεται ο Κανονισμός Οργάνωσης και Λειτουργίας 
του Οργανισμού Ασφάλισης Εξαγωγικών Πιστώσεων 
(Ο.Α.Ε.Π.), που καταρτίστηκε από το Διοικητικό Συμβού¬ 
λιο αυτού ως κατωτέρω: 

ΑΡΘΡΟ 1 

ΓΕΝΙΚΟΣ ΔΙΕΥΘΥΝΤΗΣ 

α. Ο Γενικός Διευθυντής προΐσταται όλων των Υπηρε- 
σιώντουΟ.Α,Ε.Π., διευθύνει το έργο τους και λαμβάνει ό¬ 
λες τις αποφάσεις που αφορούν τη λειτουργία καιτη δρα- 
στηριότητά τους. Ο Γενικός Διευθυντής αναθέτει στα 
Τμήματα και στο Προσωπικό εργασίες και αρμοδιότητες 
πλεόντωνενδεικτικώς αναφερομένων στο «άρθρο 3»του 
παρόντος κανονισμού προς υλοποίηση των εκάστοτε α¬ 
ποφάσεων του Διοικητικού Συμβουλίου. 

β. Εισηγείται στις Συνεδριάσεις του Δ.Σ. τα συζητούμε- 
να θέματα. 

γ. Υπογράφει τα εξερχόμενα έγγραφα και τα ασφαλι¬ 
στήρια συμβόλαια. 

δ. Το Γενικό Διευθυντή, σε περίπτωση απουσίας ή κω¬ 
λύματος ή μη υπάρχοντα, αναπληρώνει σε όλη την έκτα¬ 
ση των καθηκόντων του ο Αναπληρωτής Γενικός Διευθυ¬ 
ντής που ορίζεται με απόφαση του Δ.Σ. του Οργανισμού. 


ΑΡΘΡΟ 2 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 


Ο Ο.Α.Ε.Π. έχει τις ακόλουθες Υπηρεσίες: 

I. Γραφεία. 

II. Τμήματα και 

III. Το Υποκατάστημα Θεσσαλονίκης. 

I. Γραφεία 

I. Γ ραφείο Γ ραμμστείας & Δημοσίων Σχέσεων. 

Γ ραφείο Νομικής Υπηρεσίας. 

Γ ραφείο Στατιστικής & Πληροφορικής. 

II. Τμήματα 

1. Τμήμα Κατάρτισης Συμβολαίων & Υποστήριξης Πε¬ 
λατών. 

2. Τμήμα Ασφάλισης Μεσο-Μακροπρόθεσμων Πιστώ¬ 
σεων & Ειδικών Συμβολαίων. 

3. Τμήμα Εμπορικών Πληροφοριών & Ανάληψης Κινδύ¬ 
νων. 

4. Τμήμα Αποζημιώσεων & Είσπραξης Απαιτήσεων. 

5. Τμήμα Διεθνών Σχέσεων & Ανάλυσης Κινδύνου Χώ¬ 
ρας. 

6. Τμήμα Οικονομικών Υπηρεσιών. 

II. Υποκατάστημα Θεσσαλονίκης. 

1. Γ ραφείο Γραμματείας. 

2. Τμήμα Κατάρτισης Συμβολαίων & Υποστήριξης Πε¬ 
λατών. 


ΑΡΘΡΟ 3 

ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ 
I. ΓΡΑΦΕΙΑ 

1. ΓΡΑΦΕΙΟ ΓΡΑΜΜΑΤΕΙΑΣ & ΔΗΜΟΣΙΩΝ ΣΧΕΣΕΩΝ. 
Οι αρμοδιότητες του Γραφείου Γ ραμματείας και Δημο¬ 
σίων Σχέσεων είναι οι εξής: 

α. Παρακολούθηση της Υπηρεσιακής Κατάστασης του 
Προσωπικού (αρχεία προσλήψεων, απολύσεων και εξέλι- 

ξης, τήρηση ωραρίου εργασίας, άδειες). 

β. Διεκπεραίωση θεμάτων και αλληλογραφίας που α¬ 
φορούν τις δημόσιες σχέσεις του Οργανισμού. 

γ. Τήρηση του Πρωτοκόλλου Εισερχομένων και Εξερ- 
χόμενων Εγγράφων που αφορούν χειρισμό θεμάτων από 
τη Διοίκηση του Οργανισμού (υπηρεσιακά θέματα, δημό¬ 
σιες σχέσεις). 

δ. Δακτυλογράφηση όλων των εγγράφων του Οργανι¬ 
σμού. 

ε. Διεκπεραίωση της αλληλογραφίας των Υπηρεσιών 
του Οργανισμού, συμπεριλαμβανομένηςτης αποστολής 
ΡΑΧ και ΤΕΙΕΧΕ8. 

στ. Χειρισμός τηλεφωνικού κέντρου, 
ζ. Διεκπεραίωση προμηθειών σε έντυπο υλικό και γρα¬ 
φική ύλη. 

η. Διεκπεραίωση προμηθειών σε αναλώσιμα και μη είδη, 
θ. Διεκπεραίωση αλληλογραφίας του Οργανισμού, 
ι. Διεκπεραίωση πάσης φύσεως γραμματειακών εργα¬ 
σιών οι οποίες ήθελαν ανατεθεί κατά περίπτωση από τη 
Διοίκηση. 

2. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 
Οι αρμοδιότητες του Γ ραφείου Νομικής Υπηρεσίας εί¬ 
ναι οι εξής: 

α. Παροχή νομικών γνωματεύσεων προς το Δ.Σ., τη Δι¬ 
εύθυνση και τους Προϊσταμένους όλων των Τμημάτων 
πάνω σε θέματα που αφορούν στις δραστηριότητες και 
στην λειτουργία του Οργανισμού, καθώς και τις σχέσεις 
του με άλλους φορείς του εσωτερικού και εξωτερικού. 

β. Γνωματεύσεις και εισηγήσεις προς το Δ.Σ. του Οργα¬ 
νισμού, κατόπιν σχετικού ερωτήματος της Διευθύνσεως 
και των Υπηρεσιών, για θέματα που αφορούν κυρίως την 
καταβολή αποζημιώσεων και την προσπάθεια εισπράξε- 
ως από τον Ο.Α.Ε.Π. ως υποκατάστατου στις απαιτήσεις 
των εξαγωγέων, καθώς και για γενικότερα θέματα ερμη¬ 
νείας του ιδρυτικού νόμου του Ο.Α.Ε.Π., των Γενικών, Ει¬ 
δικών και Αλλων Όρων των Ασφαλιστηρίων Συμβολαίων 
κ.λπ. 

γ. Στενή συνεργασία με το Τμήμα Αποζημιώσεων και Εί¬ 
σπραξης Απαιτήσεων για την ταχεία διεκπεραίωση των υ¬ 
ποθέσεων που αφορούν καταβολή αποζημιώσεων και εί¬ 
σπραξη απαιτήσεων, με τη συνεργασία και άλλων αρμό¬ 
διων φορέων του εσωτερικού και εξωτερικού (Υπουργεία, 
Δικαστικές Αρχές, Γ ραφεία Εμπορικών Συμβούλων-Ακο- 
λούθων, Δικηγορικά Γραφεία εσωτερικού-εξωτερικού 
κ.λπ.). 

δ. Δικαστική εκπροσώπηση του Ο.Α.Ε.Π. ενώπιον πα¬ 
ντός Δικαστηρίου και πάσης Αρχής. 

ε. Γνωματεύσεις και προτάσεις προς το Δ.Σ. και τη Δι¬ 
εύθυνση, κατόπιν σχετικού ερωτήματος των σχετικά με 
την εξέλιξη της Ελληνικής και Κοινοτικής Νομοθεσίας 
που συνδέεται άμεσα ή έμμεσα με τη λειτουργία και τις 
δραστηριότητες του Ο.Α.Ε.Π. 

στ. Γνωματεύσεις και προτάσεις προς το Δ.Σ. και τη Δι¬ 
εύθυνση, κατόπιν σχετικού ερωτήματος για θέματα που 
αφορούν στη συνεργασία του Ο.Α.Ε.Π. με διεθνείς οικο¬ 
νομικούς, ασφαλιστικούς οργανισμούς του εξωτερικού, 
καθώς και με Ελληνικές και ξένες Τράπεζες και άλλα πι¬ 
στωτικά ιδρύματα. 

ζ. Χειρισμός και γνωμοδοτήσεις επί νομικών υποθέσεων 
και ζητημάτων του ΟΑΕΠ. 

3. ΓΡΑΦΕΙΟ ΣΤΑΤΙΣΤΙΚΗΣ ΚΑΙ ΠΛΗΡΟΦΟΡΙΚΗΣ 
Οι αρμοδιότητες του Γ ραφείου Στατιστικής και Πληρο¬ 
φορικής είναι ιδία οι εξής: 


α. Η στατιστική παρακολούθηση και παρουσίαση των 
δραστηριοτήτων του Οργανισμού. Υποβολή σχετικών α¬ 
ναφορών στη Διοίκηση του Οργανισμού κατά τακτά χρο¬ 
νικά διαστήματα. 

β. Η στατιστική επεξεργασία των μεγεθών που αποδί¬ 
δουν την εικόνα των δραστηριοτήτων του Οργανισμού 
στο χώρο της ασφάλισης, αντασφάλισης και εγγυοδο¬ 
σιών καθώς επίσης και η υποβολή σχετικών εκθέσεων 
προς ενημέρωση της Διοίκησης. 

γ. Η συγκέντρωση, αξιολόγηση και ταξινόμηση πληρο¬ 
φοριών και στατιστικών στοιχείων που εκδίδονται από την 
ΕΣΥΕ, την Τράπεζα της Ελλάδος, Τράπεζες κλπ. σύμφω¬ 
να με το άρθρο 18 του Νόμου. 

δ. Ο έλεγχος της ακρίβειας και πληρότητας των συγκε¬ 
ντρωμένων πληροφοριών. 

ε. Η σύνταξη ενημερωτικού σημειώματος προς τον Γε¬ 
νικό Διευθυντή και τον Αναπληρωτή Γενικό Διευθυντή, 
σχετικά με τις συγκεντρούμενες πληροφορίες. 

ζ. Υπου 11 ιριξη των χρηστών σε καθημερινή βάση καιπα- 
ροχή άμεσης τεχνικής βοήθειας σε επίπεδο συστημάτων 
(σταθμοί εργασίας, περιφερειακές συσκευές κλπ.) και ε¬ 
φαρμογών που διαθέτει ο Οργανισμός. 

η. Επικοινωνία με τους προμηθευτές του εξοπλισμού 
και λογισμικού σε περίπτωση εμφάνισης βλάβης ή ύπαρ¬ 
ξης τεχνικών προβλημάτων, προκειμένου να αρθεί η βλά¬ 
βη και να εξασφαλισθεί η ορθή λειτουργία και η απαιτού- 
μενη διαθεσιμότητα των υπολογιστικών συστημάτων του 
Οργανισμού. 

θ. Η τήρηση του αρχείου των υπολογιστικών συστημά¬ 
των και του λογισμικού που έχει προμηθευτεί ο Οργανι¬ 
σμός. 

ι. Η ανάπτυξη σελίδων ΗΤΜΙ_, σύμφωνα με τις υποδεί- 
ξειςτης Διοίκησης, γιατηνπροβολήτων δραστηριοτήτων 
του Οργανισμού στο ΙπΙθιτιθΙ. 

II. ΤΜΗΜΑΤΑ 

1. ΤΜΗΜΑ ΚΑΤΑΡΤΙΣΗΣ ΣΥΜΒΟΛΑΙΩΝ ΚΑΙ ΥΠΟΣΤΗΡΙ¬ 
ΞΗΣ ΠΕΛΑΤΩΝ 

Οι αρμοδιότητες του Τμήματος Κατάρτισης Συμβολαί¬ 
ων και Υποστήριξής Πελατών καλύπτουν την ασφάλιση 
βραχυπρόθεσμων εξαγωγικών πιστώσεων αγαθών και υ¬ 
πηρεσιών έναντι εμπορικών και πολιτικών κινδύνων. 

Οι αρμοδιότητες του Τμήματος είναι ιδία οι εξής: 
α. Η πληροφόρηση των ελλήνων εξαγωγέων. 
β. Η παραλαβή, μελέτη και αξιολόγηση των αιτήσεων α¬ 
σφάλισης και η υποβολή στη Γ ενική Διεύθυνση των σχετι¬ 
κών εισηγητικών σημειωμάτων με τους όρους ασφαλίσε- 
ως. 

γ. Η κατάρτιση των ασφαλιστηρίων συμβολαίων, 
δ. Η δημιουργία φακέλλων και η παρακολούθηση της ε¬ 
ξέλιξης των ασφαλίσεων. 

ε. Η συνεχής παρακολούθηση της κίνησης των πιστω¬ 
τικών ορίων. 

στ. Η διεξαγωγή της σχετικής αλληλογραφίας και επι¬ 
κοινωνίας με τους ασφαλισμένους. 

2. ΤΜΗΜΑ ΑΣΦΑΛΙΣΗΣ ΜΕΣΟ-ΜΑΚΡΟΠΡΟΘΕΣΜΩΝ 
ΠΙΣΤΩΣΕΩΝ ΚΑΙ ΕΙΔΙΚΩΝ ΣΥΜΒΟΛΑΙΩΝ. 

Οι αρμοδιότητες του Τμήματος Ασφάλισης Μεσο-Μα- 
κροπρόθεσμων Πιστώσεων και Ειδικών Συμβολαίων αφο¬ 
ρούν στην ασφαλιστική και εγγυοδοτική κάλυψη επενδύ¬ 
σεων εξωτερικού και μεσο-μακροπροθέσμων εξαγωγι¬ 
κών πιστώσεων από τεχνικά έργα, από διακρατικές 
πιστώσεις και από εξαγωγικές συμβάσεις, έναντι εμπορι¬ 
κών και πολιτικών κινδύνων. 

Οι αρμοδιότητες του Τμήματος είναι ιδία οι εξής: 
α. Η πληροφόρηση των Ελλήνων εξαγωγέων αγαθών ή 
υπηρεσιών, ναυπηγοεπισκευαστικών έργων, εργολη¬ 
πτών τεχνικών έργων και επενδυτών εξωτερικού. 

β. Η παραλαβή, μελέτη και αξιολόγηση των αιτήσεων α¬ 
σφάλισης και η υποβολή στη Γενική Διεύθυνση των σχετι¬ 
κών εισηγητικών σημειωμάτων με τους όρους ασφάλι¬ 
σης. 

γ. Η δημιουργία φακέλλων και η παρακολούθηση της ε¬ 
ξέλιξης των αντίστοιχων υποθέσεων, 
δ. Η διεξαγωγή της σχετικής αλληλογραφίας, 
ε. Η συγκέντρωση και ταξινόμηση των Ασφαλιστηρίων 
Συμβολαίων για τα οποία αναγγέλλεται από τους εξαγω- 
γείς η επέλευση κινδύνου και ζημιάς. 

στ. Η διεξαγωγή της διαδικασίας για την διαπίστωση ε¬ 
πέλευσης του ασφαλισμένου κινδύνου και πραγματοποί¬ 
ησης ζημιάς 

ζ. Η εισήγηση για την έγκριση πληρωμής των δαπανών 
που ενεργούνται από τους εξαγωγείς για την αποτροπή ή 
την μείωση της ζημιάς. 

η. Η εισήγηση για την καταβολή ή μη της αποζημιώσε- 
ως, ή της εγγύησης. 

θ. Η επιμέλειατης διαδικασίας ρευστοποίησης της πλη¬ 
ρωμής αποζημιώσεων, σύμφωνα με τις αποφάσεις του 
Δ.Σ. 

ι. Η διεξαγωγή της διαδικασίας είσπραξης της απαίτη¬ 
σης μετά την καταβολή από τον Ο.Α.Ε.Π. του ασφαλίσμα- 
τος ή του ποσού της εγγυήσεως. 

ια. Η στενή συνεργασία με το Τμήμα Νομικών Υπηρε¬ 
σιών, όσον αφορά τις αρμοδιότητες (στ) & (ι). 

ιβ. Η παρακολούθηση της αξιοποίησης του Εγγυοδοτι- 
κού Κεφαλαίου του Ο.Α.Ε.Π. καθώς και η συνεργασία με 
τις αρμόδιες υπηρεσίες του ΥΠ.ΕΘ.Ο και ΥΠ. ΟΙΚ. σχετι¬ 
κά με την Εγγύηση του Ελληνικού Δημοσίου. 

Ιγ. Η τήρηση των Αρχείων του Τμήματος. 

3. ΤΜΗΜΑ ΕΜΠΟΡΙΚΩΝ ΠΛΗΡΟΦΟΡΙΩΝ ΚΑΙ ΑΝΑΛΥ- 
ΨΗΣ ΚΙΝΔΥΝΩΝ 

Οι αρμοδιότητες του Τμήματος Εμπορικών Πληροφο¬ 
ριών και Ανάληψης Κινδύνων είναι ιδία οι εξής: 

α. Η διεξαγωγή της αλληλογραφίας με αντίστοιχους 
Οργανισμούς, Τράπεζες Εμπορικών Πληροφοριών και Α¬ 
σφαλιστικές Εταιρείες Εξωτερικού, ειδικευμένες στην α¬ 
σφάλιση πιστώσεων, έναντι πολιτικών και εμπορικών κιν¬ 
δύνων. 

β. Η συγκέντρωση, αξιολόγηση, ταξινόμηση και ανανέ¬ 
ωση των εμπορικών πληροφοριών σχετικά με την πιστο- 
ληπτική ικανότητα των ξένων αγοραστών, ο προσδιορι¬ 
σμός των αντίστοιχων πιστωτικών ορίων. 

γ. Η σύνδεση ΟΝ ΙΙΝΕ με Τράπεζες Πληροφοριών εσω¬ 
τερικού και εξωτερικού, καθώς και η ηλεκτρονική επεξερ¬ 
γασία στοιχείων και πληροφοριών. 

δ. Ο έλεγχος των τιμολογίων που αφορούν την λήψη ε¬ 
μπορικών πληροφοριών και η προώθησή τους για πληρω¬ 
μή. 

ε. Η τήρηση των αντίστοιχων αρχείων Εμπορικών Πλη¬ 
ροφοριών και Πελατών. 

4. ΤΜΗΜΑ ΑΠΟΖΗΜΙΩΣΕΩΝ ΚΑΙ ΕΙΣΠΡΑΞΗΣ ΑΠΑΙ¬ 
ΤΗΣΕΩΝ 

Οι αρμοδιότητες του Τμήματος Αποζημιώσεων και Εί¬ 
σπραξης Απαιτήσεων είναι ιδία οι εξής: 

α. Η συγκέντρωση και ταξινόμηση των Ασφαλιστηρίων 
Συμβολαίων για τα οποία αναγγέλλεται από τους εξαγω¬ 
γείς η επέλευση κινδύνου και ζημιάς. 


β. Η διεξαγωγή της διαδικασίας για την διαπίστωση της 
επέλευσης του ασφαλισμένου κινδύνου και η διεξαγωγή 
της σχετικής αλληλογραφίας. 

γ. Η εισήγηση για την έγκριση πληρωμής των δαπανών 
που ενεργούνται από τους εξαγωγείς για την αποτροπή ή 
την μείωση της ζημιάς. 

δ. Η εισήγηση για την καταβολή ή μη αποζημιώρεως. 
ε. Η επιμέλειατης διαδικασίας ρευστοποίησης της πλη- 
ρωμής αποζημιώσεων, σύμφωνα με τις αποφάσεις του 
Δ.Σ. 

στ. Η διεξαγωγή της διαδικασίας είσπραξης της απαί¬ 
τησης μετά την καταβολή από τον Ο.Α.Ε.Π. του ασφαλί- 
σματος ή του ποσού της εγγυήσεως. 

ζ. Η στενή συνεργασία με το Γ ραφείο Νομικής Υπηρε¬ 
σίας, όσον αφορά τις αρμοδιότητες (β) και (στ), 
η. Η τήρηση του Αρχείου του Τμήματος. 

5. ΤΜΗΜΑ ΔΙΕΘΝΩΝ ΣΧΕΣΕΩΝ ΚΑΙ ΑΝΑΛΥΣΗΣ ΚΙΝΔΥ¬ 
ΝΟΥ ΧΩΡΑΣ 

Οι αρμοδιότητες του Τμήματος Διεθνών Σχέσεων και Α¬ 
νάλυσης Κινδύνου Χώρας είναι ιδία οι εξής: 

α. Ανάλυση Κινδύνου Χώρας. Εκτίμηση του Κινδύνου 
Χώρας, κατηγοριοποίηση των χωρών με βάση τον πολιτι¬ 
κό κίνδυνο, σύνταξη εκθέσεων χωρών, καθορισμός ανω- 
τάτων ορίων ανάληψης κινδύνου (ανά χώρα, ανά προϊόν 
και ανά συναλλαγή), σύνταξη ενδεικτικών καταλόγων α¬ 
σφαλίστρων πολιτικού κινδύνου. 

β. Παρακολούθηση των εξελίξεων στην Ε.Ε. και τον 
Ο.Ο.Σ.Α. σχετικά με το θέμα των εξαγωγικών πιστώσεων 
και, ειδικότερα, όσον αφορά στις αποφάσεις για μεταβο¬ 
λή του σχετικού καθεστώτος που ισχύει στις χώρες-μέλη 
της Ε.Ε. και του Ο.Ο.Σ.Α. γενικότερα. 

γ. Ενημέρωση της Διοίκησης καιτων Προϊσταμένων των 
Τμημάτωντου Ο.Α.Ε.Π. για τα θέματα που περιγράφονται 
στις παραπάνω παραγράφους (α) & (β). 

δ. Χειρισμός του Ηλεκτρονικού Ταχυδρομείου (0113: 
Οη Ι_ίπθ ΙπίοιπιαΙίοπ 3θη/ίοβ) για την παραλαβή και απο¬ 
στολή εγγράφων, κειμένων εργασίας, Οδηγιών, από 
προς τις αρμόδιες επιτροπές και Ομάδες Εργασίας της 
Ε.Ε. και του Ο.Ο.Σ.Α. 

ε. Διεξαγωγή της αλληλογραφίας με Διεθνείς Οργανι¬ 
σμούς για θέματα κοινής αρμοδιότητας, 
στ. Η τήρηση του Αρχείου του Τμήματος. 

6. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Οι αρμοδιότητες του Τμήματος Οικονομικών Υπηρε¬ 
σιών είναι ιδία οι εξής: 

α. Η τήρηση των προβλεπομένων από την κείμενη νο¬ 
μοθεσία σχετικών λογιστικών στοιχείων. 

β. Η κατάρτιση του προϋπολογισμού εξόδων και δαπα¬ 
νών και η απολογιστική παρακολούθησή του. 

γ. Η παρακολούθηση και η ταμειακή τακτοποίηση των 
λογαριασμών με τις αντασφαλίστριες εταιρείες με τις ο¬ 
ποίες συνεργάζεται ο ΟΑΕΠ. 

δ. Η λογιστική παρακολούθηση της περιουσίας του Ορ¬ 
γανισμού. 

ε. Η έγκαιρη σύνταξη του Ισολογισμού καιτων μηνιαίων 
Λογιστικών Καταστάσεων. 

στ. Η συνεχής παρακολούθηση της συνολικής αξίας 
των αποθεματικών του Οργανισμού που είναι επενδυμέ¬ 
να σε χρηματιστηριακούς τίτλους (χαρτοφυλάκιο). 

ζ. Η τήρηση του Ταμείου και η έγκαιρη είσπραξη των ε¬ 
σόδων του Οργανισμού. 

η. Η πληρωμή, ύστερα από έγκριση του Γενικού Διευ¬ 
θυντή, των αποζημιώσεων, αμοιβών και δαπανών. 

θ, Η επιμέλεια της μισθοδοσίας του προσωπικού του 
Οργανισμού. 

ι. Η τήρηση του Αρχείου του Τρήματος. 

III ΥΠΟΚΑΤΑΣΤΗΜΑ ΘΕΣΣΑΛΟΝΙΚΗΣ 

Το υποκατάστημα Θεσσαλονίκης απαρτίζεται από τις ε¬ 
ξής υπηρεσίες: 

Γραφείο Γ ραμμστείας. 

Τμήμα Κατάρτισης Συμβολαίων και Υποστήριξης Πελα¬ 
τών. 

Στο Υποκατάστημα Θεσσαλονίκης προΐσταται ο Διευ¬ 
θυντής του Υποκαταστήματος, ο οποίος αναφέρεται στον 
Γενικό Διευθυντή και στον Αναπληρωτή Γενικό Διευθυντή 
του Ο.Α.Ε.Π. 

1. ΓΡΑΦΕΙΟ ΓΡΑΜΜΑΤΕΙΑΣ & ΔΗΜΟΣΙΩΝ ΣΧΕΣΕΩΝ 

Οι αρμοδιότητες του Γ ραφείου είναι ιδία οι εξής: 

α. Διεκπεραίωση θεμάτων και αλληλογραφίας που α¬ 
φορούν τις δημόσιες σχέσεις του Οργανισμού στην Βό¬ 
ρειο Ελλάδα. 

β. Τήρηση του Πρωτοκόλλου Εισερχομένων και Εξερ- 
χόμενων Εγγράφων. 

γ. Δακτυλογράφηση όλων των εγγράφων του Υποκα¬ 
ταστήματος. 

δ. Διεκπεραίωση αλληλογραφίας του Υποκαταστήμα¬ 
τος, συμπεριλαμβανομένης της αποστολής ΡΑΧ και 
ΤΕΙ.ΕΧΕ3. 

ε. Χειρισμός τηλεφωνικού κέντρου. 

2. ΤΜΗΜΑ ΚΑΤΑΡΤΙΣΗΣ ΣΥΜΒΟΛΑΙΩΝ ΚΑΙ ΥΠΟΣΤΗΡΙ¬ 
ΞΗΣ ΠΕΛΑΤΩΝ 

Οι αρμοδιότητες του Τμήματος Κατάρτισης Συμβολαί¬ 
ων και Υποστήριξης Πελατών καλύπτουν την ασφάλιση 
βραχυπρόθεσμων εξαγωγικών πιστώσεων αγαθών και υ¬ 
πηρεσιών έναντι εμπορικών και πολιτικών κινδύνων. 

Οι αρμοδιότητες του Τμήματος είναι ιδία οι εξής: 

α. Η πληροφόρηση των εξαγωγέων Βορείου Ελλάδος. 

β. Η παραλαβή, μελέτη και αξιολόγηση των απήσεων α¬ 
σφάλισης και η υποβολή στη Γενική Διεύθυνση των σχεπ- 
κών εισηγητικών σημειωμάτων με τους όρους ασφαλίσε- 
ως. 

γ. Η κατάρτιση των ασφαλιστηρίων συμβολαίων. 

δ. Η δημιουργία φακέλλων και η παρακολούθηση της ε¬ 
ξέλιξης των ασφαλίσεων. 

ε. Η συνεχής παρακολούθηση της κίνησης των πιστωτι¬ 
κών ορίων. 

στ. Η διεξαγωγή της σχετικής αλληλογραφίας και επι¬ 
κοινωνίας με τους ασφαλισμένους. 


ΑΡΘΡΟ 4 

ΠΡΟΣΩΠΙΚΟ Ο.Α.Ε.Π. 

Το προσωπικό του Ο.Α.Ε.Π. αποτελείται: 

Από τους απ’ ευθείας από τον Οργανισμό προσλαμβα¬ 
νόμενους, σύμφωνα με τις εκάστοτε ισχύουσες διατά¬ 
ξεις. Το προσωπικό αυτό διακρίνεται στο κύριο και βοη¬ 
θητικό προσωπικό. 

Το κύριο προσωπικό διακρίνεται στις εξής κατηγορίες: 

αα) Στην κατηγορία ΠΕ που περιλαμβάνει τους πτυχι- 
ούχους Α.Ε.Ι. και γνωρίζοντες άρτια μία ή περισσότερες 
ξένες γλώσσες. 

ββ) Στην κατηγορία ΤΕ που περιλαμβάνει τους πτυχιού- 
χους Σχολών Τεχνολογικής Εκπαίδευσης (ΤΕΙ) και γνωρί¬ 
ζοντες άρτια μία ή περισσότερες ξένες γλώσσες. 

γγ) Στην κατηγορία ΜΕ που περιλαμβάνει τους απόφοι¬ 
τους λυκείου. 

δδ) Στην κατηγορία ΥΕ (επιμελητής, οδηγός αυτοκινή¬ 
του). 

Η υπηρεσιακή κατάσταση του παραπάνω προσωπικού 
ρυθμίζεται με τις διατάξεις του Κανονισμού Υπηρεσιακής 
Κατάστασης του Προσωπικού του ΟΑΕΠ (υπ' αριθμ. 
70768/28-11-94 Κοινής Απόφασης των Υπουργών Προε¬ 
δρίας της Κυβέρνησης και Εθνικής Οικονομίας, ΦΕΚ 
897Β’/1-12-94, όπως εκάστοτε ισχύει). 

Από υπαλλήλους αποσπασμένους από Νομικά Πρόσω¬ 
πα Ιδιωτικού Δικαίου του Δημοσίου τομέα, ειδικούς για τα 
αντικείμενα της δραστηριότητας του Ο.Α.Ε.Π. ύστερα α¬ 
πό έγκριση της σχετικής πρότασης του Δ.Σ. του Ο.Α.Ε.Π. 
από τον Υπουργό Εθνικής Οικονομίας και σύμφωνη γνώ¬ 
μη του αρμόδιου οργάνου του νομικού προσώπου, στο ο¬ 
ποίο υπηρετεί ο υπάλληλος (άρθρο 10 παραγρ. 2 του ν. 
1796/88). 

ΑΡΘΡΟ 5 

Οι Υπουργικές Αποφάσεις, 738 Ε1/184/7-2-94 (ΦΕΚ 
91Β’/11-2-94) και 6305 Ε1/4051/8-10-93 καταργούνται. 

ΑΡΘΡΟ 6 

Από τις διατάξεις της απόφασης αυτής δεν προκαλείται 
δαπάνη σε βάρος του Τακπκού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Νοεμβρίου 1998 

Ο ΥΦΥΠΟΥΡΓΟΣ 

ΑΛ.ΜΠΑΛΤΑΣ 





ΟΡΓΑΝΟΓΡΑΜΜΑ ΥΠΗΡΕΣΙΩΝ Ο.Α.Ε.Π. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΗ * ΡΑΧ 52 34 312 


-----—- I 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤ ΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 .· 

70.000 » 

30.000 »> 

15.000 » 

5.000 » 

10.000 >> 

3.000 » 

10.000 » 

250.000 » 

3.000 δρχ. 

3.500 ». 

750 ». 

3.500 » 

1.500 .» 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










